Bakonycsernye Nagyközség Polgármestere

8056 Bakonycsernye, Rákóczi u. 83.

Tel: 22/413-001

e-mail: pm.bakonycsernye@morterseg.hu

ELŐTERJESZTÉS

törvényességi felhívásban foglaltak megtárgyalására

**Jogszabályi háttér:** Magyarország helyi önkormányzatairól szóló 2011. évi CLXXXIX. törvény (továbbiakban:Mötv.), a jogszabályszerkesztésről szóló 61/2009. (XII.14.) IRM rendelet (továbbiakban: Jszr), a környezet védelmének általános szabályairól szóló 1995. évi LIII. törvény (továbbiakban: Kvt.)

Tisztelt Képviselő-testület!

A képviselő-testület 2016. évben megalkotta a „zajvédelem helyi szabályairól” szóló 10/2016.(IV.29.) önkormányzati rendeletét, mellyel szemben a Fejér Megyei Kormányhivatal az FE/02/887-1/2018. számú törvényességi felhívással élt, melyet jelen előterjesztés mellékleteként csatolok.

Javaslom, hogy a törvényességi felhívásban foglaltakat a képviselő-testület fogadja el és az abban foglaltaknak megfelelően alkossa meg ismételten az önkormányzati rendeletét.

Ennek megfelelően az alábbi határozatot és rendelet tervezetet terjesztem a Tisztelt Képviselő-testület elé.

HATÁROZAT TERVEZET

Bakonycsernye Nagyközség Önkormányzat Képviselő-testülete a Fejér Megyei Kormányhivatal FE/02/887-1/2018. számú törvényességi felhívását megtárgyalta, s az abban foglaltakat maradéktalanul elfogadja.

Felhívja a polgármestert a 10/2016. (IV.29.) önkormányzati rendelet hatályon kívül helyezését tartalmazó előterjesztésére, valamint a törvényességi felhívásban meghatározottak szerinti új „zajvédelem helyi szabályairól” szóló rendelet tervezet képviselő-testület elé történő beterjesztésére.

Felelős: polgármester

Határidő: azonnal

Bakonycsernye, 2018. október 25.

Turi Balázs

polgármester