**Bakonycsernye Nagyközség Önkormányzat Polgármestere**

**8056 Bakonycsernye Rákóczi út 83.**

**Tel: 22/413-001, Fax: 22/592-031**

**E-mail: pm.bakonycsernye@morterseg.hu**

ELŐTERJESZTÉS

Karácsonyi díszkivilágítás fejlesztésére

Tisztelt Képviselő-testület!

Előzmény:

Bakonycsernye Nagyközség Önkormányzata folyamatosan bővíti a karácsonyi díszkivilágítást településünkön. Ezt minden évben a közvilágítás-fejlesztésére félretett pénzből fedezte. Idén is szeretnénk bővíteni a rendszert. Az eddigiektől eltérően most nem átfeszítéses fényfűzért rendelnénk meg, hanem külön villanyoszlopokat díszítenénk fel. Bekérve az árajánlatokat hat darab fényt tudnánk megrendelni, hat külön oszlopra. Mindegy egyes fényhez külön doboz felszerelése szükséges, melyet a mellékelt árajánlat tartalmaz a szolgáltató felé történő bejelentési kötelezettségel együtt. A fények kihelyezését kosaras autóval a Klein Park Kft. idén is társadalmi munkába vállalja. A felszereléseket Schvelik Imre egyéni vállalkozó végzi.

A költségek a következőkből tevődnek össze:

|  |  |  |
| --- | --- | --- |
| **Tárgy** | **Vállalkozó neve** | **Költség** |
| Karácsonyi fény - 6 db | Clean Style Kft. | 307 460 Ft |
| Oszlop csatlakozó doboz - 6 db | Hoff-Vill Villanyszerelési Bt. | 202 692 Ft |
| Mosdorfer sz/sz kötőelem - 6 db | 35 664 Ft |
| Fények felszerelése kosaras autóval | Klein Park Kft. | 0 Ft |
| Fények beszerelése | Schvelik Imre ev. | 50 000 Ft |
| **Összes költség** |  | **595 816 Ft** |

HATÁROZAT TERVEZET

Bakonycsernye Nagyközség Önkormányzata a közvilágítás fejlesztése szakfeladatról megrendeli hat darab világítótestet felszereléssel, valamint az egyéb költségekkel.

Felhatalmazza a polgármestert a megbízási szerződések aláírására.

Felelős: polgármester

Határidő: Azonnal

Bakonycsernye, 2018. október 12.