Bakonycsernye Nagyközség Polgármestere

8056 Bakonycsernye, Rákóczi u. 83.

Tel: 22/413-001

e-mail: pm.bakonycsernye@morterseg.hu

ELŐTERJESZTÉS

a Zajvédelem helyi szabályairól szóló 10/2016. (IV.29.) önkormányzati rendelet

hatályon kívül helyezésére és a Zajvédelem helyi szabályairól szóló …/2018. (X…) önkormányzati rendelet megtárgyalására

**Jogszabályi háttér:** Magyarország helyi önkormányzatairól szóló 2011. évi CLXXXIX. törvény (továbbiakban: Mötv.), a jogszabályszerkesztésről szóló 61/2009. (XII.14.) IRM rendelet (továbbiakban: Jszr), a környezet védelmének általános szabályairól szóló 1995. évi LIII. törvény (továbbiakban: Kvt.)

Tisztelt Képviselő-testület!

A Fejér Megyei Kormányhivatal törvényességi felhívásában foglaltaknak megfelelően az önkormányzat a Zajvédelem helyi szabályairól szóló 10/2016.(IV.29.) önkormányzati rendeletének hatályon kívül helyezését s egyben a beterjesztett rendelet tervezet megtárgyalását javaslom.

Tájékoztatom a testületet, hogy ezen rendelet tervezetet megküldtem a véleményezés céljából a Fejér Megyei Kormányhivatal Székesfehérvári Járási Hivatala, valamint a Fejér Megyei Önkormányzat részére.

RENDELET TERVEZET

Bakonycsernye Nagyközség Önkormányzat Képviselő-testületének

…/2018. (X…) önkormányzati rendelete a zajvédelem helyi szabályairól

Bakonycsernye Nagyközség Önkormányzat Képviselő-testülete a környezet védelmének általános szabályairól szóló 1995. évi LIII. törvény 46.§ (1) bekezdés c) pontjában, a 48.§ (1) bekezdésében, valamint a 48.§ (4) bekezdés f) pontjában kapott felhatalmazás alapján továbbá a Magyarországi helyi önkormányzatokról szóló 2011. évi CLXXXIX. törvény 143.§ (4) bekezdés d) pontjában meghatározott feladatkörében eljárva, a környezet védelmének általános szabályairól szóló 1995. évi LIII. törvény 48.§ (3) bekezdésében meghatározott feladatkörében eljáró Fejér Megyei Kormányhivatal Székesfehérvári Járási Hivatal és a környezet védelmének általános szabályairól szóló 1995. évi LIII. törvény 46.§ (2) bekezdés c) pontjában meghatározott feladatkörében eljáró Fejér Megyei Önkormányzat véleményének kikérésével a következőket rendeli el:

1. §  A lakóterületi övezetben lévő ingatlanon a magánszemélyek háztartási igényeit kielégítő, zajjal, zajkibocsátással járó felújítási, karbantartási jellegű tevékenység – a közútkezelői engedélyhez kötött tevékenységtől, vagy közvetlen veszélyelhárítástól eltekintve, így különösen csőtörés, dugulás-elhárítás
   1. munkanapon és szombaton időbeli korlátozás nélkül végezhető,

b) vasárnap és munkaszüneti napon 8.00 és 12.00 óra között végezhető.

2. § A lakóterületi övezetben lévő ingatlanon a magánszemélyek háztartási igényeit  kielégítő kertépítéssel, zöldfelület-fenntartással, tüzelőfa felvágással kapcsolatos, zajkibocsátással járó tevékenység, így különösen motoros fűnyírás, motoros fakivágás, kerti traktor, egyéb gépi berendezés működtetése, üzemeltetése - a rendkívüli kárelhárítás esetét kivéve, így különösen veszélyesnek ítélt fa kivágása -

               a) munkanapon és szombaton időbeli korlátozás nélkül végezhető,                b) vasárnap és munkaszüneti napon 8.00 és 12.00 óra között végezhető.

3.§. (1) A közösségi együttélés alapvető szabályait sértő magatartást követ el, aki az 1.§-ban, a 2.§-ban foglaltakat megszegi.

(2) Az (1) bekezdésben meghatározott esetekben Bakonycsernye Község Önkormányzat Képviselő-testületének, a közösségi együttélés alapvető szabályairól szóló 9/2016. (IV.29.) önkormányzati rendeletet kell alkalmazni.

4.§ E rendelet alkalmazásában lakóterületi övezet: Bakonycsernye község helyi építési szabályzatról és szabályozási tervéről szóló 2/2010.(II.2.) önkormányzati rendelet 12.§ (2) bekezdésében meghatározott lakóterület-kertvárosias, lakóterület-falusias, vegyes terület-településközpont vegyes, különleges terület, ezen belül sporttelep, temető.

5.§ (1) A rendelet 2018. ……….-én lép hatályba.

(2) Hatályát veszti Bakonycsernye Község Önkormányzat Képviselő-testületének a zajvédelem helyi szabályairól szóló 10/2016. (IV.29.) önkormányzati rendelet.

             Turi Balázs                                                             Fidrich Tamásné

                 polgármester                                                                 jegyző

Kihirdetési záradék:

Ezen rendelet 2018. október …-én kihirdetésre került.

Fidrich Tamásné

                                                   jegyző