Tájékoztató aktuális pályázatokról

1. *Bakonyi települések megújítása, közösségi élettér és szolgáltatások fejlesztése*

*(LEADER pályázat)*

A Bakonyi települések megújítása, közösségi élettér és szolgáltatások fejlesztése című felhívásra pályázatot nyújtottunk be 2018.03.29-én.

Cél: közpark, közösségi tér kialakítása, kiépítése a Falusi ABC előtti területen, Jánosi János főépítész úr tervei alapján.

A pályázat hiánypótlása megérkezett, melyet 2018.10.18-án teljesítettünk.

Legfeljebb 3 Millió Ft támogatás igényelhető.

A támogatás formája vissza nem térítendő támogatás, 75 %-os támogatási intenzitással.

Az építési munkák összköltsége kb.: 5 533 414,- Ft

Az egyéb felmerülő költségeket pl . közbeszerzés, kötelező nyilvánosság, műszaki ellenőri díj, (E.ON) stb. az önkormányzatnak önerőből kell biztosítania.

A pályázat tárgyát képező ingatlan helyrajzi száma: 1224/1 Hrsz. (Rákóczi út). A terület önkormányzati tulajdonba vételéről már döntött a Képviselő-testület, az ügyintézés folyamatban van.

1. *Vis Maior 2017. – Ifjúság utca pályázat*

2018.10.05-én megérkezett az elszámolás elfogadásáról szóló Határozat. (A 27 000 000,- Ft összegű támogatás felhasználásáról benyújtott elszámolást elfogadta a Magyar Államkincstár.)

1. *Sportpark*

2018. szeptemberben aláírásra került az együttműködési megállapodás.

A felmérési javaslat szerint el kell készíteni a 22,2 m2 térkövezést (annak érdekében, hogy a sportpark akadálymentesen megközelíthető legyen), el kell helyezni a park mellett 2db padot, 1 db asztalt és 1 db hulladéktárolót. A sportpark megfelelő megvilágításáról is gondoskodni kell.

A beruházás megvalósítását az NSK (Nemzeti Sportközpontok), mint beruházó ütemezi.

Tájékoztatás szerint már lefolytatták a közbeszerzést, jelenleg a vállalkozói szerződés előkészítése zajlik. A munkaterület átadásának időpontjáról a közeljövőben értesítést küldenek. Az átadást követően a kivitelezésre 80 nap áll a vállalkozó rendelkezésére. Ez idő alatt kell az önkormányzatnak is elvégezni a felmérési javaslat szerinti feladatokat.

1. *Digitális Jólét Pont pályázat*

A pályázat által elnyert eszközök megérkeztek a művelődési házba 2018. szeptember 24-én.

Pályázati csomag:

• 3 db laptop és a szükséges szoftverek

• 2 db tablet

• 2 db okostelefon

• 1 db projektor

• 1 db multifunkcionális eszköz (nyomtató, fax, fénymásoló egyben)

• 1 db beltéri Wifi Access Point és – amennyiben szükséges – power injector

• 1 db kültéri WiFi Access Point és – amennyiben szükséges – power injector

• 1 db router

A mentorképzés elindult. Bakonycsernye Digitális Jólét Pontjának mentora: Turjákné Szentesi Ilona.

A pályázatban vállalt kötelezettségek:

* heti 20 órás nyitvatartási idő
* egy éven keresztül negyedéves mentori beszámolók küldése a támogatónak
* a Pályázati Csomagot rendeltetésszerűen használni, valamint a rendeltetésszerű használatot a lakosság részére biztosítani. Ellentétes a rendeltetésszerű használattal, ezáltal szerződésbe ütköző és tilos különösen:
  + a Pályázati Csomagokat a magyar jogszabályok által nem megengedett célokra használni;
  + szerzői jogokat sérteni;
  + tiltott szerencsejátékokban részt venni;
  + pornográf oldalak tartalmát letölteni;
  + a Pályázati Csomagok szoftver környezetét olyan módon megváltoztatni, hogy az a Digitális Jólét Program céljainak ne feleljen meg.
* a Digitális Jólét Program Pont működési helyszínén jól látható helyszínen az alábbi információkat kifüggeszteni:
  + - a Digitális Jólét Program Pont nyitva tartásának időtartamára vonatkozó tájékoztatást
  + - a Digitális Jólét Program Mentor nevét és elérhetőségét
  + - a Digitális Jólét Program Ponton igénybe vehető szolgáltatások körét és módját
* Digitális Jólét Program Pont információs táblát jól látható, külső homlokzati helyen elhelyezni
* Kötelező fenntartási idő 3 év.

1. *Önkormányzati feladatellátást szolgáló fejlesztések támogatása 2018.*

A projekt célja: Bakonycsernye, Rózsa utca jobb oldali járda felújítása a 75-98. számú ingatlanok közötti szakaszon.

A pozitív támogatói döntés 2018.10.24-én megérkezett.